title: Neuvoston päätös (EU) 2015/1016, annettu 23 päivänä kesäkuuta 2015, ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen

text:
               27.6.2015

               FI

               Euroopan unionin virallinen lehti

               L 162/100

         NEUVOSTON PÄÄTÖS (EU) 2015/1016,
   annettu 23 päivänä kesäkuuta 2015,
   ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 114 artiklan yhdessä 218 artiklan 9 kohdan kanssa,
   ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94 (1) ja erityisesti sen 1 artiklan 3 kohdan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Sopimus Euroopan talousalueesta (2), jäljempänä ’ETA-sopimus’, tuli voimaan 1 päivänä tammikuuta 1994.

               (2)

               ETA-sopimuksen 98 artiklan mukaan ETA:n sekakomitea voi päättää muuttaa muun muassa ETA-sopimuksen pöytäkirjaa 31.

               (3)

               ETA-sopimuksen pöytäkirjaan 31 sisältyy määräyksiä ja järjestelyjä, jotka koskevat yhteistyötä muilla kuin neljän vapauden alaan kuuluvilla erityisalueilla.

               (4)

               On aiheellista jatkaa ETA-sopimuksen sopimuspuolten yhteistyötä unionin yleisestä talousarviosta rahoitettavissa toimissa, jotka koskevat budjettikohtia ”Sisämarkkinoiden toiminta ja kehittäminen erityisesti ilmoittamisen, varmentamisen ja alakohtaisen lähentämisen aloilla” ja ”Sisämarkkinoiden toteuttaminen ja kehittäminen”.

               (5)

               Näin ollen ETA-sopimuksen pöytäkirja 31 olisi muutettava, jotta tätä laajennettua yhteistyötä voitaisiin jatkaa 31 päivän joulukuuta 2014 jälkeen.

               (6)

               Unionin kannan ETA:n sekakomiteassa olisi perustuttava tähän päätökseen liitettyyn päätösluonnokseen,

         ON HYVÄKSYNYT TÄMÄN PÄÄTÖKSEN:
   1 artikla
   ETA:n sekakomiteassa Euroopan unionin puolesta esitettävä kanta ETA-sopimuksen pöytäkirjan 31 ehdotettuun muuttamiseen perustuu tähän päätökseen liitettyyn luonnokseen ETA:n sekakomitean päätökseksi.
   2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 23 päivänä kesäkuuta 2015.

            Neuvoston puolesta

            Puheenjohtaja

         E. RINKĒVIČS

      (1)  EYVL L 305, 30.11.1994, s. 6.

      (2)  EYVL L 1, 3.1.1994, s. 3.

      LUONNOS
      ETA:N SEKAKOMITEAN PÄÄTÖS N:o …/2015,
      annettu …,
      yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta
      ETA:N SEKAKOMITEA, joka
      ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 86 ja 98 artiklan,
      sekä katsoo seuraavaa:

                  (1)

                  On aiheellista jatkaa yhteistyötä, jota ETA-sopimuksen sopimuspuolet tekevät Euroopan unionin yleisestä talousarviosta rahoitettavissa unionin toimissa, jotka koskevat sisämarkkinoiden toteuttamista, toimintaa ja kehittämistä.

                  (2)

                  Näin ollen ETA-sopimuksen pöytäkirja 31 olisi muutettava, jotta tätä laajennettua yhteistyötä voitaisiin jatkaa 31 päivän joulukuuta 2014 jälkeen,

            ON HYVÄKSYNYT TÄMÄN PÄÄTÖKSEN:
      1 artikla
      Muutetaan ETA-sopimuksen pöytäkirjassa 31 oleva 7 artikla seuraavasti:

                  1.

                  Lisätään 9 kohdan jälkeen kohta seuraavasti:
                  ”10.   EFTA-valtiot osallistuvat 1 päivästä tammikuuta 2015 unionin toimiin, jotka liittyvät seuraaviin varainhoitovuotta 2015 koskevaan Euroopan unionin yleiseen talousarvioon sisältyviin budjettikohtiin:

                              —

                              Budjettikohta 02 03 01: ’Sisämarkkinoiden toiminta ja kehittäminen erityisesti ilmoittamisen, varmentamisen ja alakohtaisen lähentämisen aloilla’,

                              —

                              Budjettikohta 12 02 01: ’Sisämarkkinoiden toteuttaminen ja kehittäminen’.”

                  2.

                  Korvataan 3 ja 4 kohdassa ilmaisu ”5–9 kohdassa” ilmaisulla ”5–10 kohdassa”.

            2 artikla
      Tämä päätös tulee voimaan sitä päivää seuraavana päivänä, jona viimeinen ETA-sopimuksen 103 artiklan 1 kohdan mukainen ilmoitus on tehty (1).
      Sitä sovelletaan 1 päivästä tammikuuta 2015.
      3 artikla
      Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

         Tehty Brysselissä

               ETA:n sekakomitean puolesta

               Puheenjohtaja

               ETA:n sekakomitean

               sihteerit

         (1)  [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]


title: Neuvoston päätös, tehty  12. juolukuuta 2005 , sisämarkkinoilla toimivan yhdenmukaistamisviraston (tavaramerkit ja mallit) valituslautakuntien puheenjohtajan nimittämisestä

text:
               23.12.2005

               FI

               Euroopan unionin virallinen lehti

               C 327/8

      NEUVOSTON PÄÄTÖS,

   tehty 12. juolukuuta 2005,
   sisämarkkinoilla toimivan yhdenmukaistamisviraston (tavaramerkit ja mallit) valituslautakuntien puheenjohtajan nimittämisestä
   (2005/C 327/05)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen,
   ottaa huomioon yhteisön tavaramerkistä 20 päivänä joulukuuta 1993 annetun neuvoston asetuksen (EY) N:o 40/94 (1) ja erityisesti sen 120 ja 131 artiklan, ja
   ottaa huomioon sisämarkkinoilla toimivan yhdenmukaistamisviraston (tavaramerkit ja mallit) hallintoneuvoston 23 päivänä marraskuuta 2005 esittämät ehdokkaat,
   ON PÄÄTTÄNYT SEURAAVAA:
   1 artikla
   Nimitetään Paul MAIER, syntynyt Strasbourgissa (Ranskassa) 4 päivänä toukokuuta 1958, sisämarkkinoilla toimivan yhdenmukaistamisviraston (tavaramerkit ja mallit) valituslautakuntien puheenjohtajaksi viiden vuoden toimikaudeksi.
   2 artikla
   Sisämarkkinoilla toimivan yhdenmukaistamisviraston (tavaramerkit ja mallit) hallintoneuvosto vahvistaa 1 artiklassa tarkoitetun viisivuotistoimikauden alkamispäivän.

      Tehty Brysselissä 12. juolukuuta 2005

            Neuvoston puolesta

            Puheenjohtaja

         J. STRAW

      (1)  EYVL L 11, 14.1.1994, asetus sellaisena kuin se on viimeksi muutettuna asetuksella (EY) N:o 422/2004 (EUVL L 70, 9.3.2004, s. 1).


title: 2005/654/YUTP: Poliittisten ja turvallisuusasioiden komitean päätös Darfur/2/2005, tehty 29 päivänä heinäkuuta 2005, EU:n poliisiryhmän johtajan/Euroopan unionin Sudanissa olevan erityisedustajan poliisineuvonantajan nimittämisestä

text:
               17.9.2005

               FI

               Euroopan unionin virallinen lehti

               L 241/58

      POLIITTISTEN JA TURVALLISUUSASIOIDEN KOMITEAN PÄÄTÖS DARFUR/2/2005,
   tehty 29 päivänä heinäkuuta 2005,
   EU:n poliisiryhmän johtajan/Euroopan unionin Sudanissa olevan erityisedustajan poliisineuvonantajan nimittämisestä
   (2005/654/YUTP)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 25 artiklan kolmannen kohdan,
   ottaa huomioon Euroopan unionin siviili- ja sotilasalan tukitoimesta Darfurin alueella Sudanissa toteutettavalle Afrikan unionin operaatiolle 18 päivänä heinäkuuta 2005 hyväksytyn neuvoston yhteisen toiminnan 2005/557/YUTP (1) ja erityisesti sen 4 artiklan,
   sekä katsoo seuraavaa:

               (1)

               Neuvosto hyväksyi 18 päivänä heinäkuuta 2005 yhteisen toiminnan 2005/556/YUTP Euroopan unionin erityisedustajan nimittämisestä Sudaniin (2).

               (2)

               EU:n erityisedustaja huolehtii AMIS-operaatioon liittyvien EU:n osuuksien yhteensovittamisesta ja johdonmukaisuudesta. Hänen alaisuudessaan on Addis Abebassa sijaitseva EU:n koordinointiyksikkö, joka muodostuu poliittisesta neuvonantajasta, sotilasneuvonantajasta ja poliisineuvonantajasta ja joka huolehtii päivittäisestä yhteensovittamisesta kaikkien asiaankuuluvien EU:n toimijoiden sekä Afrikan unionin johtamisjärjestelyyn Addis Abebassa kuuluvan hallinnollisen valvonta- ja johtokeskuksen kanssa, jotta voidaan varmistaa EU:n johdonmukainen ja nopea tuki AMIS II -operaatiolle.

               (3)

               EU:n erityisedustajan poliisineuvonantaja, joka on myös EU:n poliisiryhmän johtaja, vastaa EU:n poliisialan tukitoimien päivittäisestä yhteensovittamisesta. EU:n poliisiryhmän johtaja/poliisineuvonantaja vastaa tukitoimen poliisiosan päivittäisestä hallinnosta sekä henkilöstöstä ja kurinpitoasioista.

               (4)

               Pääsihteeri/korkea edustaja on EU:n erityisedustajan suosituksesta ehdottanut, että Douglas Brand nimitettäisiin EU:n poliisiryhmän johtajaksi/EU:n erityisedustajan poliisineuvonantajaksi.

               (5)

               Neuvosto on yhteisen toiminnan 2005/557/YUTP 4 artiklan mukaisesti valtuuttanut poliittisten ja turvallisuusasioiden komitean nimittämään EU:n poliisiryhmän johtajan/EU:n erityisedustajan poliisineuvonantajan,

         ON PÄÄTTÄNYT SEURAAVAA:
   1 artikla
   Nimitetään Douglas Brand EU:n poliisiryhmän johtajaksi/Euroopan unionin Sudanissa olevan erityisedustajan poliisineuvonantajaksi.
   2 artikla
   Tämä päätös tulee voimaan päivänä, jona se tehdään.

      Tehty Brysselissä 29 päivänä heinäkuuta 2005.

            Poliittisten ja turvallisuusasioiden komitean puolesta

            Puheenjohtaja

         J. KING

      (1)  EUVL L 188, 20.7.2005, s. 46.

      (2)  EUVL L 188, 20.7.2005, s. 43.


title: 2014/790/EU: Neuvoston päätös, annettu 10 päivänä marraskuuta 2014 , henkilöiden vapaasta liikkuvuudesta tehdyllä Euroopan yhteisön ja sen jäsenvaltioiden sekä Sveitsin valaliiton sopimuksella perustetussa sekakomiteassa Euroopan unionin puolesta esitettävästä kannasta sosiaaliturvajärjestelmien yhteensovittamista koskevan liitteen II muuttamiseen

text:
               14.11.2014

               FI

               Euroopan unionin virallinen lehti

               L 329/29

         NEUVOSTON PÄÄTÖS,
   annettu 10 päivänä marraskuuta 2014,
   henkilöiden vapaasta liikkuvuudesta tehdyllä Euroopan yhteisön ja sen jäsenvaltioiden sekä Sveitsin valaliiton sopimuksella perustetussa sekakomiteassa Euroopan unionin puolesta esitettävästä kannasta sosiaaliturvajärjestelmien yhteensovittamista koskevan liitteen II muuttamiseen

      (2014/790/EU)

   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 48 artiklan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Euroopan yhteisön ja sen jäsenvaltioiden sekä Sveitsin valaliiton sopimus henkilöiden vapaasta liikkuvuudesta (1), jäljempänä ’sopimus’, allekirjoitettiin 21 päivänä kesäkuuta 1999 ja se tuli voimaan 1 päivänä kesäkuuta 2002.

               (2)

               Sopimuksen 18 artiklan mukaan sopimuksen 14 artiklalla perustettu sekakomitea, jäljempänä ’sekakomitea’, voi päättää sosiaaliturvajärjestelmien yhteensovittamista koskevaan sopimuksen liitteeseen II tehtävistä muutoksista.

               (3)

               Jotta unionin säädöksiä sovellettaisiin edelleen johdonmukaisesti ja jotta vältettäisiin hallinnolliset ja mahdolliset oikeudelliset ongelmat, sopimuksen liite II olisi muutettava lisäämällä siihen unionin uudet säädökset, joihin sopimuksessa ei nykyisellään viitata.

               (4)

               On aiheellista määrittää kanta, joka omaksutaan unionin puolesta sekakomiteassa sosiaaliturvajärjestelmien yhteensovittamista koskevan liitteen II muuttamiseen.

               (5)

               Sekakomiteassa omaksuttavan unionin kannan olisi sen vuoksi perustuttava tähän liitettyyn päätösluonnokseen,

         ON HYVÄKSYNYT TÄMÄN PÄÄTÖKSEN:
   1 artikla
   Henkilöiden vapaasta liikkuvuudesta tehdyn Euroopan yhteisön ja sen jäsenvaltioiden sekä Sveitsin valaliiton sopimuksen 14 artiklalla perustetussa sekakomiteassa, jäljempänä ’komitea’, unionin puolesta esitettävä kanta perustuu tähän päätökseen liitettyyn sekakomitean päätösluonnokseen.
   Unionin edustajat sekakomiteassa voivat sopia päätösluonnokseen tehtävistä vähäisistä teknisistä muutoksista ilman uutta neuvoston päätöstä.
   2 artikla
   Kun sekakomitean päätös on annettu, se julkaistaan Euroopan unionin virallisessa lehdessä.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 10 päivänä marraskuuta 2014.

            Neuvoston puolesta

            Puheenjohtaja

         M. MARTINA

      (1)  EYVL L 114, 30.4.2002, s. 1.

      LUONNOS
      Henkilöiden vapaasta liikkuvuudesta 21 päivänä kesäkuuta 1999 tehdyllä Euroopan yhteisön ja sen jäsenvaltioiden sekä Sveitsin valaliiton sopimuksella perustetun sekakomitean
      PÄÄTÖS N:o …/…,
      annettu …,
      sosiaaliturvajärjestelmien yhteensovittamista koskevan liitteen II muuttamisesta
      SEKAKOMITEA, joka
      ottaa huomioon Euroopan yhteisön ja sen jäsenvaltioiden sekä Sveitsin valaliiton sopimuksen henkilöiden vapaasta liikkuvuudesta (1), jäljempänä ’sopimus’, ja erityisesti sen 14 ja 18 artiklan,
      sekä katsoo seuraavaa:

                  (1)

                  Sopimus allekirjoitettiin 21 päivänä kesäkuuta 1999, ja se tuli voimaan 1 päivänä kesäkuuta 2002.

                  (2)

                  Sopimuksen liite II sosiaaliturvajärjestelmien yhteensovittamista korvattiin 31 päivänä maaliskuuta 2012 annetulla sekakomitean päätöksellä N:o 1/2012 (2).

                  (3)

                  Sopimuksen liite II olisi saatettava ajan tasalle niin, että siinä otetaan huomioon Euroopan unionin uudet säädökset, jotka ovat tulleet sittemmin voimaan, etenkin komission asetuksella (EU) N:o 1244/2010 (3), Euroopan parlamentin ja neuvoston asetuksella (EU) N:o 465/2012 (4) ja komission asetuksella (EU) N:o 1224/2012 (5) Euroopan parlamentin ja neuvoston asetukseen (EY) N:o 883/2004 (6) ja Euroopan parlamentin ja neuvoston asetukseen (EY) N:o 987/2009 (7) tehdyt muutokset.

                  (4)

                  Sosiaaliturvajärjestelmien yhteensovittamista käsittelevän hallintotoimikunnan päätökset ja suositukset olisi myös otettava huomioon asetuksen (EY) N:o 883/2004 ja asetuksen (EY) N:o 987/2009 täytäntöönpanemiseksi sekakomitean päätöksen N:o 1/2012 voimaantulon jälkeen.

                  (5)

                  Sopimuksen liite II olisi saatettava ajan tasalle asiaa koskevissa Euroopan unionin säädöksissä tapahtuneiden muutosten mukaisesti,

            ON PÄÄTTÄNYT SEURAAVAA:
      1 artikla
      Muutetaan henkilöiden vapaasta liikkuvuudesta tehdyn Euroopan yhteisön ja sen jäsenvaltioiden sekä Sveitsin valaliiton sopimuksen, jäljempänä ’sopimus’, liite II tämän päätöksen liitteen mukaisesti.
      2 artikla
      Tämä päätös annetaan bulgarian, englannin, espanjan, hollannin, italian, kreikan, kroaatin, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tšekin, tanskan, unkarin ja viron kielillä, ja jokainen teksti on yhtä todistusvoimainen.
      3 artikla
      Tämä päätös tulee voimaan sitä kuukautta seuraavan toisen kuukauden ensimmäisenä päivänä, jona sekakomitea on hyväksynyt sen.

         Tehty Brysselissä

               Sekakomitean puolesta

               Puheenjohtaja

               Sihteerit

         (1)  EYVL L 114, 30.4.2002, s. 6.

         (2)  EUVL L 103, 13.4.2012, s. 51.

         (3)  Komission asetus (EU) N:o 1244/2010, annettu 9 päivänä joulukuuta 2010 (EUVL L 338, 22.12.2010, s. 35).

         (4)  Euroopan parlamentin ja neuvoston asetus (EU) N:o 465/2012, annettu 22 päivänä toukokuuta 2012 (EUVL L 149, 8.6.2012, s. 4).

         (5)  Komission asetus (EU) N:o 1224/2012, annettu 18 päivänä joulukuuta 2012 (EUVL L 349, 19.12.2012, s. 45).

         (6)  Euroopan parlamentin ja neuvoston asetus (EY) N:o 883/2004, annettu 29 päivänä huhtikuuta 2004, sosiaaliturvajärjestelmien yhteensovittamisesta (EUVL L 166, 30.4.2004, s. 1, sellaisena kuin se on oikaistuna EUVL L 200, 7.6.2004, s. 1).

         (7)  Euroopan parlamentin ja neuvoston asetus (EY) No 987/2009, annettu 16 päivänä syyskuuta 2009, sosiaaliturvajärjestelmien yhteensovittamisesta annetun asetuksen (EY) N:o 883/2004 täytäntöönpanomenettelystä (EUVL L 284, 30.10.2009, s. 1).

         LIITE
         Muutetaan henkilöiden vapaasta liikkuvuudesta tehdyn Euroopan yhteisön ja sen jäsenvaltioiden sekä Sveitsin valaliiton sopimuksen liite II seuraavasti

                     1)

                        A osa: Säädökset, joihin viitataan, 1 kohta: korvataan sanat ”sellaisena kuin se on muutettuna sosiaaliturvajärjestelmien yhteensovittamisesta annetun asetuksen (EY) N:o 883/2004 muuttamisesta ja sen liitteiden sisällön määrittämisestä 16 päivänä syyskuuta 2009 annetulla Euroopan parlamentin ja neuvoston asetuksella (EY) N:o 988/2009 (1)” seuraavasti:
                     ”sellaisena kuin se on muutettuna seuraavilla:

                                 —

                                 Euroopan parlamentin ja neuvoston asetus (EY) N:o 988/2009, annettu 16 päivänä syyskuuta 2009, sosiaaliturvajärjestelmien yhteensovittamisesta annetun asetuksen (EY) N:o 883/2004 muuttamisesta ja sen liitteiden sisällön määrittämisestä (2);

                                 —

                                 Komission asetus (EU) N:o 1244/2010, annettu 9 päivänä joulukuuta 2010, sosiaaliturvajärjestelmien yhteensovittamisesta annetun Euroopan parlamentin ja neuvoston asetuksen (EY) N:o 883/2004 ja asetuksen (EY) N:o 883/2004 täytäntöönpanomenettelystä annetun Euroopan parlamentin ja neuvoston asetuksen (EY) N:o 987/2009 muuttamisesta (3);

                                 —

                                 Euroopan parlamentin ja neuvoston asetus (EU) N:o 465/2012, annettu 22 päivänä toukokuuta 2012, sosiaaliturvajärjestelmien yhteensovittamisesta annetun asetuksen (EY) N:o 883/2004 ja asetuksen (EY) N:o 883/2004 täytäntöönpanomenettelystä annetun asetuksen (EY) N:o 987/2009 muuttamisesta (4);

                                 —

                                 Komission asetus (EU) N:o 1224/2012, annettu 18 päivänä joulukuuta 2012, sosiaaliturvajärjestelmien yhteensovittamisesta annetun Euroopan parlamentin ja neuvoston asetuksen (EY) N:o 883/2004 ja asetuksen (EY) N:o 883/2004 täytäntöönpanomenettelystä annetun Euroopan parlamentin ja neuvoston asetuksen (EY) N:o 987/2009 muuttamisesta (5).”

                     2)

                        A osa: Säädökset, joihin viitataan, 1 kohta: korvataan otsakkeen ”Tätä sopimusta sovellettaessa asetusta (EY) N:o 883/2004 koskevat seuraavat mukautukset” alla olevan h alakohdan 1 alakohdassa olevat sanat ”lisäetuuksia koskeva liittovaltion laki, annettu 19 päivänä maaliskuuta 1965)” seuraavasti:
                     ”Lisäetuuksia koskeva liittovaltion laki, annettu 6 päivänä lokakuuta 2006”.

                     3)

                        A osa: Säädökset, joihin viitataan, 2 kohta: lisätään sanojen ”Euroopan parlamentin ja neuvoston asetus (EY) N:o 987/2009, annettu 16 päivänä syyskuuta 2009, sosiaaliturvajärjestelmien yhteensovittamisesta annetun asetuksen (EY) N:o 883/2004 täytäntöönpanomenettelystä (6)” jälkeen seuraava:
                     ”, sellaisena kuin se on muutettuna seuraavilla:

                                 —

                                 Komission asetus (EU) N:o 1244/2010, annettu 9 päivänä joulukuuta 2010, sosiaaliturvajärjestelmien yhteensovittamisesta annetun Euroopan parlamentin ja neuvoston asetuksen (EY) N:o 883/2004 ja asetuksen (EY) N:o 883/2004 täytäntöönpanomenettelystä annetun Euroopan parlamentin ja neuvoston asetuksen (EY) N:o 987/2009 muuttamisesta (7);

                                 —

                                 Euroopan parlamentin ja neuvoston asetus (EU) N:o 465/2012, annettu 22 päivänä toukokuuta 2012, sosiaaliturvajärjestelmien yhteensovittamisesta annetun asetuksen (EY) N:o 883/2004 ja asetuksen (EY) N:o 883/2004 täytäntöönpanomenettelystä annetun asetuksen (EY) N:o 987/2009 muuttamisesta (8);

                                 —

                                 Komission asetus (EU) N:o 1224/2012, annettu 18 päivänä joulukuuta 2012, sosiaaliturvajärjestelmien yhteensovittamisesta annetun Euroopan parlamentin ja neuvoston asetuksen (EY) N:o 883/2004 ja asetuksen (EY) N:o 883/2004 täytäntöönpanomenettelystä annetun Euroopan parlamentin ja neuvoston asetuksen (EY) N:o 987/2009 muuttamisesta (9).”

                     4)

                        A osa: Säädökset, joihin viitataan, 2 kohta: poistetaan otsikon ”Tätä sopimusta sovellettaessa asetusta (EY) N:o 987/2009 koskevat seuraavat mukautukset:” alla olevat sanat:
                     ”Sveitsin ja Italian välinen sopimus, tehty 20 päivänä joulukuuta 2005, erityisistä menettelyistä sairausvakuutusetuuksien korvaamisessa”.

                     5)

                        B osa: Säädökset, jotka sopimuspuolten on otettava asianmukaisesti huomioon: lisätään 21 kohdan jälkeen seuraavat kohdat:

                                 ”22)

                                 Sosiaaliturvajärjestelmien yhteensovittamista käsittelevän hallintotoimikunnan päätös N:o E2, annettu 3 päivänä maaliskuuta 2010, EESSIn olennaisena osana olevassa sähköisessä hakemistossa ilmoitettuja, Euroopan parlamentin ja neuvoston asetuksen (EY) N:o 883/2004 1 artiklassa määriteltyjä elimiä koskeviin tietoihin sovellettavan muutostenhallintamenettelyn perustamisesta (10),

                                 23)

                                 Sosiaaliturvajärjestelmien yhteensovittamista käsittelevän hallintotoimikunnan päätös N:o E3, annettu 19 päivänä lokakuuta 2011, Euroopan parlamentin ja neuvoston asetuksen (EY) N:o 987/2009 95 artiklassa määritellystä siirtymäkaudesta (11),

                                 24)

                                 Sosiaaliturvajärjestelmien yhteensovittamista käsittelevän hallintotoimikunnan päätös N:o H6, tehty 16 päivänä joulukuuta 2010, asetuksen (EY) N:o 883/2004 6 artiklan mukaista kausien yhteenlaskemista koskevien tiettyjen periaatteiden soveltamisesta sosiaaliturvajärjestelmien yhteensovittamiseen (12),

                                 25)

                                 Sosiaaliturvajärjestelmien yhteensovittamista käsittelevän hallintotoimikunnan päätös N:o S8, annettu 15 päivänä kesäkuuta 2011, proteesien, merkittävien apuvälineiden ja muiden merkittävien luontoisetuuksien myöntämisestä sosiaaliturvajärjestelmien yhteensovittamisesta annetun asetuksen (EY) N:o 883/2004 33 artiklan mukaisesti (13),

                                 26)

                                 Sosiaaliturvajärjestelmien yhteensovittamista käsittelevän hallintotoimikunnan päätös N:o U4, annettu 13 päivänä joulukuuta 2011, asetuksen (EY) N:o 883/2004 65 artiklan 6 ja 7 kohdan ja asetuksen (EY) N:o 987/2009 70 artiklan mukaisista korvausmenettelyistä (14).”

                     6)

                        C osa: Säädökset, joihin sopimuspuolten on kiinnitettävä huomiota: lisätään 2 kohdan jälkeen seuraava kohta:

                                 ”3)

                                 Sosiaaliturvajärjestelmien yhteensovittamista käsittelevän hallintotoimikunnan päätös N:o S1, annettu 15 päivänä maaliskuuta 2012, eläviltä luovuttajilta saatujen elinten rajatylittävää luovuttamista koskevista taloudellisista näkökohdista (15).”

            (1)  EUVL L 284, 30.10.2009, s. 43.

            (2)  EUVL L 284, 30.10.2009, s. 43.

            (3)  EUVL L 338, 22.12.2010, s. 35.

            (4)  EUVL L 149, 8.6.2012, s. 4.

            (5)  EUVL L 349, 19.12.2012, s. 45.

            (6)  EUVL L 284, 30.10.2009, s. 1.

            (7)  EUVL L 338, 22.12.2010, s. 35.

            (8)  EUVL L 149, 8.6.2012, s. 4.

            (9)  EUVL L 349, 19.12.2012, s. 45.

            (10)  EUVL C 187, 10.7.2010, s. 5. [EESSI = sosiaaliturvatietojen sähköinen vaihtojärjestelmä.]

            (11)  EUVL C 12, 14.1.2012, s. 6.

            (12)  EUVL C 45, 12.2.2011, s. 5.

            (13)  EUVL C 262, 6.9.2011, s. 6.

            (14)  EUVL C 57, 25.2.2012, s. 4.

            (15)  EUVL C 240, 10.8.2012, s. 3.


title: 2011/464/EU: Neuvoston päätös, annettu 18 päivänä heinäkuuta 2011 , vaatimustenmukaisuuden arvioinnin vastavuoroista tunnustamista koskevan Euroopan yhteisön ja Uuden-Seelannin välisen sopimuksen muuttamista koskevan Euroopan unionin ja Uuden-Seelannin välisen sopimuksen allekirjoittamisesta unionin puolesta

text:
               27.7.2011

               FI

               Euroopan unionin virallinen lehti

               L 195/1

         NEUVOSTON PÄÄTÖS,
   annettu 18 päivänä heinäkuuta 2011,
   vaatimustenmukaisuuden arvioinnin vastavuoroista tunnustamista koskevan Euroopan yhteisön ja Uuden-Seelannin välisen sopimuksen muuttamista koskevan Euroopan unionin ja Uuden-Seelannin välisen sopimuksen allekirjoittamisesta unionin puolesta
   (2011/464/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Euroopan yhteisön ja Uuden-Seelannin välinen sopimus vaatimustenmukaisuuden arvioinnin vastavuoroisesta tunnustamisesta (1), jäljempänä ’vastavuoroista tunnustamista koskeva sopimus’, tuli voimaan 1 päivänä tammikuuta 1999 (2).

               (2)

               Neuvosto valtuutti 8 päivänä heinäkuuta 2002 komission aloittamaan neuvottelut Uuden-Seelannin kanssa vastavuoroista tunnustamista koskevan sopimuksen muuttamisesta. Neuvottelut saatiin menestyksekkäästi päätökseen, kun vaatimustenmukaisuuden arvioinnin vastavuoroista tunnustamista koskevan Euroopan yhteisön ja Uuden-Seelannin välisen sopimuksen muuttamista koskeva Euroopan unionin ja Uuden-Seelannin välinen sopimus, jäljempänä ’sopimus’, parafoitiin Brysselissä 29 päivänä kesäkuuta 2009.

               (3)

               Lissabonin sopimuksen tultua voimaan 1 päivänä joulukuuta 2009 Euroopan unioni on korvannut Euroopan yhteisön, jonka seuraaja se on.

               (4)

               Sopimus olisi allekirjoitettava,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan lupa vaatimustenmukaisuuden arvioinnin vastavuoroista tunnustamista koskevan Euroopan yhteisön ja Uuden-Seelannin välisen sopimuksen muuttamista koskevan Euroopan unionin ja Uuden-Seelannin välisen sopimuksen, jäljempänä ’sopimus’, allekirjoittamiseen unionin puolesta sillä varauksella, että sopimus tehdään (3).
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta sillä varauksella, että sopimus tehdään.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 18 päivänä heinäkuuta 2011.

            Neuvoston puolesta

            Puheenjohtaja

         M. DOWGIELEWICZ

      (1)  EYVL L 229, 17.8.1998, s. 62.

      (2)  EYVL L 5, 9.1.1999, s. 74.

      (3)  Sopimuksen teksti julkaistaan yhdessä sen tekemistä koskevan päätöksen kanssa.


title: Euroopan parlamentin päätös (EU) 2015/1670, annettu 29 päivänä huhtikuuta 2015, Euroopan unionin verkko- ja tietoturvaviraston varainhoitovuoden 2013 tilien päättämisestä

text:
               30.9.2015

               FI

               Euroopan unionin virallinen lehti

               L 255/289

      EUROOPAN PARLAMENTIN PÄÄTÖS (EU) 2015/1670,
      annettu 29 päivänä huhtikuuta 2015,
      Euroopan unionin verkko- ja tietoturvaviraston varainhoitovuoden 2013 tilien päättämisestä
      EUROOPAN PARLAMENTTI, joka

                  —

                  ottaa huomioon Euroopan unionin verkko- ja tietoturvaviraston lopullisen tilinpäätöksen varainhoitovuodelta 2013,

                  —

                  ottaa huomioon tilintarkastustuomioistuimen kertomuksen Euroopan unionin verkko- ja tietoturvaviraston tilinpäätöksestä varainhoitovuodelta 2013 sekä viraston vastaukset (1),

                  —

                  ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2013 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

                  —

                  ottaa huomioon neuvoston 17. helmikuuta 2015 antaman suosituksen varainhoitovuoden 2013 talousarvion toteuttamista koskevan vastuuvapauden myöntämisestä virastolle (05304/2015 – C8-0054/2015),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3),

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (4) ja erityisesti sen 208 artiklan,

                  —

                  ottaa huomioon Euroopan verkko- ja tietoturvaviraston perustamisesta 10. maaliskuuta 2004 annetun Euroopan parlamentin ja neuvoston asetuksen (EY) N:o 460/2004 (5),

                  —

                  ottaa huomioon Euroopan unionin verkko- ja tietoturvavirastosta (ENISA) ja asetuksen (EY) N:o 460/2004 kumoamisesta 21. toukokuuta 2013 annetun Euroopan parlamentin ja neuvoston asetuksen (EU) N:o 526/2013 (6) ja erityisesti sen 21 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (7),

                  —

                  ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (8) ja erityisesti sen 108 artiklan,

                  —

                  ottaa huomioon työjärjestyksen 94 artiklan ja liitteen V,

                  —

                  ottaa huomioon talousarvion valvontavaliokunnan mietinnön (A8-0089/2015),

         1.

            toteaa, että Euroopan unionin verkko- ja tietoturvaviraston tilinpäätöstiedot käyvät ilmi tilintarkastustuomioistuimen vuosikertomuksen liitteestä;

         2.

            hyväksyy Euroopan unionin verkko- ja tietoturvaviraston varainhoitovuoden 2013 tilien päättämisen;

         3.

            kehottaa puhemiestä välittämään tämän päätöksen Euroopan unionin verkko- ja tietoturvaviraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

               Puhemies

            Martin SCHULZ

               Pääsihteeri

            Klaus WELLE

         (1)  EUVL C 442, 10.12.2014, s. 217.

         (2)  Ks. alaviite 1.

         (3)  EYVL L 248, 16.9.2002, s. 1.

         (4)  EUVL L 298, 26.10.2012, s. 1.

         (5)  EUVL L 77, 13.3.2004, s. 1.

         (6)  EUVL L 165, 18.6.2013, s. 41.

         (7)  EYVL L 357, 31.12.2002, s. 72.

         (8)  EUVL L 328, 7.12.2013, s. 42.


title: Neuvoston päätös 2013/467/YUTP, annettu 23 päivänä syyskuuta 2013 , Kongon demokraattisen tasavallan turvallisuusalan uudistusta koskevasta Euroopan unionin poliisioperaatiosta ja sen oikeuslaitosta koskevasta osasta (EUPOL RD Congo) annetun päätöksen 2010/576/YUTP muuttamisesta ja sen voimassaolon jatkamisesta

text:
               24.9.2013

               FI

               Euroopan unionin virallinen lehti

               L 252/27

         NEUVOSTON PÄÄTÖS 2013/467/YUTP,
   annettu 23 päivänä syyskuuta 2013,
   Kongon demokraattisen tasavallan turvallisuusalan uudistusta koskevasta Euroopan unionin poliisioperaatiosta ja sen oikeuslaitosta koskevasta osasta (EUPOL RD Congo) annetun päätöksen 2010/576/YUTP muuttamisesta ja sen voimassaolon jatkamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 42 artiklan 4 kohdan ja 43 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto antoi 23 päivänä syyskuuta 2010 päätöksen 2012/576/YUTP (1); jota on viimeksi muutettu päätöksellä 2012/514/YUTP (2).

               (2)

               Poliittisten ja turvallisuusasioiden komitea hyväksyi 13 päivänä heinäkuuta 2013 suosituksen EUPOL RD Congon jatkamisesta 30 päivään syyskuuta 2013 saakka, jota seuraa 12 kuukauden pituinen lopullinen siirtymäkausi, jonka aikana tehtävät on tarkoitus siirtää toiselle osapuolelle.

               (3)

               EUPOL RD Congoa olisi näin ollen jatkettava lopullisen siirtymäkauden ajaksi 30 päivään syyskuuta 2014.

               (4)

               EUPOL RD Congo toteutetaan tilanteessa, joka saattaa huonontua ja joka voi haitata Euroopan unionista tehdyn sopimuksen 21 artiklassa määrättyjen unionin ulkoisen toiminnan tavoitteiden saavuttamista,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2010/576/YUTP seuraavasti:

               1)

               Muutetaan 6 artikla seuraavasti:

                           a)

                           lisätään kohta seuraavasti:
                           ”1 a.   Operaation johtaja edustaa operaatiota. Operaation johtaja voi siirtää hallintotehtäviä henkilöstö- ja rahoitusasioissa operaation henkilöstön jäsenille, jotka toimivat hänen alaisuudessaan.”

                           b)

                           Kumotaan 4 kohta.

               2)

               Korvataan 8 artiklan 3 kohta seuraavasti:
               ”3.   Kansainvälisen ja paikallisen henkilöstön työehdot sekä oikeudet ja velvollisuudet määritetään EUPOL RD Congon ja asianomaisten henkilöstön jäsenten välisissä sopimuksissa.”

               3)

               Lisätään artikla seuraavasti:
               ”13 a artikla
               Oikeudelliset järjestelyt
               EUPOL RD Congolla on oltava valmiudet hankkia palveluja ja tavaroita, tehdä sopimuksia ja hallinnollisia järjestelyjä, palkata henkilöstöä, pitää pankkitilejä, hankkia ja luovuttaa omaisuutta ja vapautua vastuista sekä olla osapuolena oikeudenkäynnissä tämän päätöksen täytäntöönpanon sitä edellyttäessä.”

               4)

               Korvataan 14 artikla seuraavasti:
               ”14 artikla
               Rahoitusjärjestelyt
               1.   Operaatioon liittyviin menoihin tarkoitettu rahoitusohje 1 päivän lokakuuta 2010 ja 30 päivän syyskuuta 2011 väliselle ajalle on 6 430 000 euroa.
               Operaatioon liittyviin menoihin tarkoitettu rahoitusohje 1 päivän lokakuuta 2011 ja 30 päivän syyskuuta 2012 väliselle ajalle on 7 150 000 euroa.
               Operaatioon liittyviin menoihin tarkoitettu rahoitusohje 1 päivän lokakuuta 2012 ja 30 päivän syyskuuta 2013 väliselle ajalle on 6 750 000 euroa.
               Operaatioon liittyviin menoihin tarkoitettu rahoitusohje 1 päivän lokakuuta 2013 ja 30 päivän syyskuuta 2014 väliselle ajalle on 6 328 086,95 euroa.
               2.   Kaikkia menoja hallinnoidaan unionin yleiseen talousarvioon sovellettavien menettelyjen ja sääntöjen mukaisesti. Kolmansien valtioiden kansalaisille annetaan mahdollisuus osallistua sopimuksia koskeviin tarjouskilpailuihin. Operaatio voi komission hyväksynnän saatuaan sopia jäsenvaltioiden, isäntävaltion, osallistuvien kolmansien valtioiden ja muiden kansainvälisten toimijoiden kanssa teknisistä järjestelyistä, jotka koskevat EUPOL RD Congon tarvitsemien laitteiden ja palvelujen toimittamista ja toimitilojen tarjoamista.
               3.   EUPOL RD Congo vastaa operaation talousarvion toteuttamisesta. Operaatio allekirjoittaa tätä koskevan sopimuksen komission kanssa.
               4.   EUPOL RD Congo vastaa toimeksiannon täytäntöönpanosta aiheutuvista vaatimuksista ja velvoitteista 1 päivästä lokakuuta 2013 alkaen lukuun ottamatta mahdollisia vaateita, jotka liittyvät operaation johtajan vakaviin väärinkäytöksiin, joista vastaa hän.
               5.   Rahoitusjärjestelyissä otetaan huomioon 5, 6 ja 9 artiklassa säädetty johtamisjärjestely ja EUPOL RD Congon operatiiviset vaatimukset, joihin sisältyy laitteiden yhteensopivuus ja operaation ryhmien yhteistoimintakyky.
               6.   Menot ovat rahoituskelpoisia tämän päätöksen voimaantulopäivästä alkaen.”

               5)

               Korvataan 18 artiklan toinen kohta seuraavasti:
               ”Sitä sovelletaan 1 päivästä lokakuuta 2010 alkaen 30 päivään syyskuuta 2014.”

         2 artikla
   Tämä päätös tulee voimaan päivänä, jona se hyväksytään.
   Sitä sovelletaan 1 päivästä lokakuuta 2013.

      Tehty Brysselissä 23 päivänä syyskuuta 2013.

            Neuvoston puolesta

            Puheenjohtaja

         V. JUKNA

      (1)  Neuvoston päätös 2010/576/YUTP, annettu 23 päivänä syyskuuta 2010, Kongon demokraattisen tasavallan turvallisuusalan uudistusta koskevasta Euroopan unionin poliisioperaatiosta ja sen oikeuslaitosta koskevasta osasta (EUPOL RD Congo) (EUVL L 254, 29.9.2010, s. 33).

      (2)  Neuvoston päätös 2012/514/YUTP, annettu 24 päivänä syyskuuta 2012, Kongon demokraattisen tasavallan turvallisuusalan uudistusta koskevasta Euroopan unionin poliisioperaatiosta ja sen oikeuslaitosta koskevasta osasta (EUPOL RD Congo) annetun päätöksen 2010/576/YUTP muuttamisesta ja sen voimassaolon jatkamisesta (EUVL L 257, 25.9.2012, s. 16).


title: Euroopan parlamentin päätös, tehty 23 päivänä huhtikuuta 2009, vastuuvapauden myöntämisestä Euroopan poliisiakatemian talousarvion toteuttamisesta varainhoitovuonna 2007

text:
               26.9.2009

               FI

               Euroopan unionin virallinen lehti

               L 255/157

         EUROOPAN PARLAMENTIN PÄÄTÖS,
   tehty 23 päivänä huhtikuuta 2009,
   vastuuvapauden myöntämisestä Euroopan poliisiakatemian talousarvion toteuttamisesta varainhoitovuonna 2007
   (2009/663/EY)
   EUROOPAN PARLAMENTTI, joka

               —

               ottaa huomioon Euroopan poliisiakatemian lopullisen tilinpäätöksen varainhoitovuodelta 2007 (1),

               —

               ottaa huomioon tilintarkastustuomioistuimen kertomuksen Euroopan poliisiakatemian tilinpäätöksestä varainhoitovuodelta 2007 sekä akatemian vastaukset (2),

               —

               ottaa huomioon neuvoston 10. helmikuuta 2009 antaman suosituksen (5588/2009 – C6-0060/2009),

               —

               ottaa huomioon EY:n perustamissopimuksen ja erityisesti sen 276 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,

               —

               ottaa huomioon Euroopan poliisiakatemian (CEPOL) perustamisesta ja päätöksen 2000/820/YOS kumoamisesta 20. syyskuuta 2005 annetun neuvoston päätöksen 2005/681/YOS (4) ja erityisesti sen 16 artiklan,

               —

               ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 71 artiklan ja liitteen V,

               —

               ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A6-0160/2009),

               1.

               myöntää Euroopan poliisiakatemian johtajalle vastuuvapauden akatemian talousarvion toteuttamisesta varainhoitovuonna 2007;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan poliisiakatemian johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Hans-Gert PÖTTERING

            Pääsihteeri

         Klaus WELLE

      (1)  EUVL C 278, 31.10.2008, s. 51.

      (2)  EUVL C 311, 5.12.2008, s. 136.

      (3)  EYVL L 248, 16.9.2002, s. 1.

      (4)  EUVL L 256, 1.10.2005, s. 63.

      (5)  EYVL L 357, 31.12.2002, s. 72.
   EUROOPAN PARLAMENTIN PÄÄTÖSLAUSELMA
   23. huhtikuuta 2009,
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan poliisiakatemian talousarvion toteuttamisesta varainhoitovuonna 2007
   EUROOPAN PARLAMENTTI, joka

               —

               ottaa huomioon Euroopan poliisiakatemian lopullisen tilinpäätöksen varainhoitovuodelta 2007 (1),

               —

               ottaa huomioon tilintarkastustuomioistuimen kertomuksen Euroopan poliisiakatemian tilinpäätöksestä varainhoitovuodelta 2007 sekä akatemian vastaukset (2),

               —

               ottaa huomioon neuvoston 10. helmikuuta 2009 antaman suosituksen (5588/2009 – C6-0060/2009),

               —

               ottaa huomioon EY:n perustamissopimuksen ja erityisesti sen 276 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,

               —

               ottaa huomioon Euroopan poliisiakatemian (CEPOL) perustamisesta ja päätöksen 2000/820/YOS kumoamisesta 20. syyskuuta 2005 annetun neuvoston päätöksen 2005/681/YOS (4) ja erityisesti sen 16 artiklan,

               —

               ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 71 artiklan ja liitteen V,

               —

               ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A6-0160/2009),

               A.

               ottaa huomioon, että poliisiakatemia perustettiin vuonna 2001 ja että se muutettiin 1. tammikuuta 2006 alkaen varainhoitoasetuksen 185 artiklassa tarkoitetuksi yhteisön elimeksi, johon sovelletaan erillisvirastoihin sovellettavaa varainhoidon puiteasetusta,

               B.

               ottaa huomioon, että kertomuksessaan poliisiakatemian tilinpäätöksestä varainhoitovuodelta 2006 Euroopan tilintarkastustuomioistuin antoi varauksellisen lausunnon tilien perustana olevien toimien laillisuudesta ja asianmukaisuudesta sen perusteella, että hankintajärjestelmä ei ollut varainhoitoasetuksen säännösten mukainen;

               C.

               ottaa huomioon, että parlamentti myönsi 22. huhtikuuta 2008 poliisiakatemian johtajalle vastuuvapauden akatemian talousarvion toteuttamisesta varainhoitovuonna 2006 (6) ja päätökseen liitetyssä päätöslauselmassa se muun muassa

                           —

                           piti valitettavana tilintarkastustuomioistuimen havaintoa, että akatemia ei vuonna 2006 ottanut käyttöön sellaisia järjestelmiä ja menettelyjä, joiden avulla se olisi voinut laatia erillisvirastoihin sovellettavan varainhoitoasetuksen vaatimusten mukaisen tilinpäätöksen,

                           —

                           kehotti akatemiaa hyväksymään varainhoitoasetuksensa mukaisesti yksityiskohtaiset soveltamissäännöt ja säännöt, joiden avulla varmistetaan akatemian hankintamenettelyjen avoimuus,

                           —

                           pyysi akatemiaa varmistamaan viipymättä, kuitenkin viimeistään kesäkuuhun 2008 mennessä, että sen taloushallinnossa noudatetaan täysimääräisesti varainhoitoasetuksen säännöksiä,

                           —

                           kehotti komissiota valvomaan tarkkaan akatemian talousarvion toteuttamista;

               D.

               ottaa huomioon, että kertomuksessaan poliisiakatemian tilinpäätöksestä varainhoitovuodelta 2007 Euroopan tilintarkastustuomioistuin hyväksyi varauksin tarkastuslausuman tilien luotettavuudesta ja tilien perustana olevien toimien laillisuudesta ja asianmukaisuudesta;

               1.

               huomauttaa, että Euroopan tilintarkastustuomioistuimen vuodelta 2006 antamassa tarkastuslausumassa ei ollut varaumia tilien suhteen, mutta siihen sisältyi varaumia tilien perustana olevista toimista, kun taas vuodelta 2007 annettuun tarkastuslausumaan sisältyy varaumia sekä tilien että niiden perustana olevien toimien suhteen;

               2.

               korostaa, että akatemian on noudatettava tiukasti varainhoitoasetuksen ja EY:n julkisia hankintoja koskevan lainsäädännön säännöksiä ja parannettava varainhoitoaan ottaen huomioon, että tilintarkastustuomioistuin esittää jo toisena perättäisenä vuonna huolensa samankaltaisista tai samoista ongelmista;

               3.

               kehottaa komissiota valvomaan tarkkaan akatemian talousarvion toteuttamista;

               4.

               on erittäin huolestunut siitä, että tilintarkastustuomioistuimen tarkastuksessa ilmeni tapauksia, joissa määrärahoja oli käytetty eräiden poliisiakatemian henkilöstön jäsenten henkilökohtaisiin menoihin; panee merkille tilintarkastustuomioistuimen näkemyksen, että julkisten varojen käyttäminen tällä tavoin henkilökohtaisiin menoihin on luonteeltaan olennainen virhe;

               5.

               korostaa tilintarkastustuomioistuimen suositusta, jonka mukaan on varmistettava, että kyseiset määrät palautetaan kokonaisuudessaan;

               6.

               on huolestunut tilanteesta, jossa asiasta vastaavalle valiokunnalle ei ole annettu tilintarkastustuomioistuimen havaitsemasta määrärahojen käyttämisestä henkilökohtaisiin menoihin riittäviä tietoja ja jossa akatemia ei ole noudattanut vuotta 2006 koskevassa vastuuvapauspäätöslauselmassa asetettua määräaikaa (kesäkuu 2008) taloushallinnon saattamiselle varainhoitoasetuksen säännösten mukaiseksi ja jossa varainhoitoa koskevia perustavanlaatuisia sääntöjä on rikottu toistuvasti;

               7.

               panee merkille, että akatemia toimi talousarvion yhtenäisyyden ja totuudenmukaisuuden periaatteen vastaisesti jättäessään kirjaamatta komissiolta Meda-ohjelman toteuttamiseksi vuonna 2007 saadun 1 500 000 euron summan;

               8.

               on huolestunut tilintarkastustuomioistuimen havaitsemista puutteista budjettihallinnossa; panee merkille, että maksusitoumusmäärärahoista käytettiin vain 5 600 000 euroa, kun taas 1 700 000 euroa siirrettiin seuraavalle varainhoitovuodelle; panee merkille, että 20 prosenttia edellisiltä varainhoitovuosilta siirretyistä määrärahoista peruuntui;

               9.

               panee merkille, että akatemialla ei ollut asianmukaista sitoumusten kirjausjärjestelmää ennen marraskuuta 2007, mikä vaikeutti vakavasti budjettihallintoa ja johti esimerkiksi siihen, että jouduttiin luomaan tyhjästä uusia budjettikohtia;

               10.

               panee merkille, että paperiasiakirjoihin perustuva järjestelmä sitoumuksia varten tuli käyttöön 1. tammikuuta 2008 ja että suoriteperusteinen kirjanpito toteutettiin kesäkuussa 2008;

               11.

               panee merkille, että tilintarkastustuomioistuin ei pystynyt antamaan yksityiskohtaisia tietoja poliisiakatemian henkilöstön henkilökohtaisiin menoihinsa käyttämien määrärahojen määrästä eikä siitä, millaisista erityyppisistä menoista on kyse; toteaa, että poliisiakatemian parlamentin pyynnöstä toimittamat tiedot koskivat matkapuhelinten käyttöä, virka-autojen käyttöä, kalusteiden hankkimista henkilöstön asuntoihin ja henkilökunnan ilmaisia kuljetuksia lento- ja rautatieasemille; panee merkille, että poliisiakatemian mukaan määriä on peritty tähän mennessä takaisin seuraavasti:

                           —

                           matkapuhelinten käyttö henkilöstön henkilökohtaisiin menoihin: 3 405 Englannin puntaa ajanjaksolla huhti–joulukuu 2007, kaikki kustannukset on peritty takaisin,

                           —

                           virka-autojen käyttö henkilöstön henkilökohtaisiin menoihin: 1 157 Englannin puntaa ajanjaksolla heinä–joulukuu 2007, kaikki kustannukset on peritty takaisin; autot on sittemmin myyty,

                           —

                           kalusteet: 6 625 Englannin puntaa vuonna 2007 hankituista kalusteista; kalusteet on sittemmin myyty,

                           —

                           henkilöstön ilmaiset kuljetukset lento- ja rautatieasemille: 9 508 Englannin puntaa vuonna 2007; takaisinperintä on aloitettu;

               12.

               ei ole valmis hyväksymään poliisiakatemian toimittamia epätäydellisiä tietoja, etenkin kun ne eivät kata edes koko vuotta 2007 tai virka-autojen ja kalusteiden myyntiin liittyviä määriä;

               13.

               korostaa, että vaikka tilintarkastustuomioistuimen vuosikertomuksessa vuodelta 2006 ja kyseistä vuotta koskevassa vastuuvapauspäätöslauselmassa arvosteltiin raportointitietojen puutetta, poliisiakatemia ei – varainhoitoasetuksensa vastaisesti – laatinut selvitystä talousarvio- ja varainhallinnosta vuodelta 2007, kuten ei ollut tehnyt myöskään vuodelta 2006;

               14.

               on huolestunut siitä, että vaikka asiaan kiinnitettiin huomiota jo tilintarkastustuomioistuimen vuosikertomuksessa vuodelta 2006 ja kyseistä vuotta koskevassa vastuuvapauspäätöslauselmassa, poliisiakatemia hyväksyi:

                           —

                           varainhoitoasetuksen soveltamissäännöt vasta helmikuussa 2008,

                           —

                           sisäisiä hankintoja koskevat ohjeet vasta syyskuussa 2008, jos on uskominen sen tilintarkastustuomioistuimelle antamia vastauksia, ja vasta lokakuussa 2008, jos on uskominen sen parlamentin esittelijälle antamia vastauksia,

                     eli yli kaksi vuotta sen jälkeen, kun siitä tuli virasto ja varainhoitoasetusta alettiin soveltaa;

               15.

               on huolestunut, että akatemia hyväksyi vuonna 2008 ilman komission etukäteen antamaa suostumusta varainhoitoasetuksensa tarkistetun version, joka poikkeaa eräiltä osin varainhoidon puiteasetuksesta, erityisesti hankintasäännöistä;

               16.

               huomauttaa, että varainhoitoasetuksensa vastaisesti poliisiakatemia ei ole lähettänyt vastuuvapauden myöntävälle viranomaiselle kertomusta vuonna 2007 toimitetuista sisäisistä tarkastuksista;

         Käynnissä oleva OLAFin tutkimus

               17.

               panee merkille, että OLAF on käynnistänyt poliisiakatemiaa koskevan sisäisen tutkimuksen;

               18.

               kehottaa poliisiakatemiaa ja erityisesti sen johtajaa toimimaan täydellisessä yhteistyössä OLAFin kanssa ja tarjoamaan kaiken tarvittavan avun, jotta OLAFin henkilöstö voi suorittaa tehtävänsä;

               19.

               kehottaa poliisiakatemiaa, OLAFia ja komissiota ilmoittamaan vastuuvapauden myöntävälle viranomaiselle OLAFin tutkimuksen tuloksista viipymättä, heti kun ne ovat saatavilla;

               20.

               viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta EU:n erillisvirastojen varainhoidosta ja sen valvonnasta 23. huhtikuuta 2009 antamaansa päätöslauselmaan (7).

      (1)  EUVL C 278, 31.10.2008, s. 51.

      (2)  EUVL C 311, 5.12.2008, s. 136.

      (3)  EYVL L 248, 16.9.2002, s. 1.

      (4)  EUVL L 256, 1.10.2005, s. 63.

      (5)  EYVL L 357, 31.12.2002, s. 72.

      (6)  EUVL L 88, 31.3.2009, s. 243.

      (7)  Katso tämän virallisen lehden sivu 206.


Avis juridique important

|

31997D0097

97/97/EY, Euratom: Neuvoston päätös, tehty 27 päivänä tammikuuta 1997, talous- ja sosiaalikomitean jäsenen nimeämisestä

Virallinen lehti nro L 031 , 01/02/1997 s. 0068 - 0068

NEUVOSTON PÄÄTÖS,tehty 27 päivänä tammikuuta 1997,talous- ja sosiaalikomitean jäsenen nimeämisestä (97/97/EY, Euratom) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 195 artiklan,ottaa huomioon Euroopan atomienergiayhteisön perustamissopimuksen ja erityisesti sen 167 artiklan,ottaa huomioon talous- ja sosiaalikomitean jäsenten nimeämisestä 21 päivänä syyskuuta 1994 alkaneeksi ja 20 päivänä syyskuuta 1998 päättyväksi toimikaudeksi 26 päivänä syyskuuta 1994 tehdyn neuvoston päätöksen 94/660/EY, Euratom (1),sekä katsoo, että edellä mainitussa komiteassa on vapautunut jäsenen paikka Erland Olausson'in eron johdosta, joka on annettu neuvostolle tiedoksi 12 päivänä syyskuuta 1996,ottaa huomioon Ruotsin hallituksen 18 päivänä marraskuuta 1996 esittämät ehdokkaat,sekä saatuaan Euroopan yhteisöjen komission lausunnon,ON PÄÄTTÄNYT SEURAAVAA:Ainoa artikla Nimetään Leif Hägg talous- ja sosiaalikomitean jäseneksi Erland Olausson'in tilalle tämän jäljellä olevaksi toimikaudeksi, eli 20 päivään syyskuuta 1998.Tehty Brysselissä 27 päivänä tammikuuta 1997.Neuvoston puolestaG. ZALMPuheenjohtaja(1) EYVL N:o L 257, 5.10.1994, s. 20


title: 2014/558/EU: Euroopan parlamentin päätös, annettu 3 päivänä huhtikuuta 2014 , vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2012, pääluokka IX – Euroopan tietosuojavaltuutettu

text:
               5.9.2014

               FI

               Euroopan unionin virallinen lehti

               L 266/142

         EUROOPAN PARLAMENTIN PÄÄTÖS,
   annettu 3 päivänä huhtikuuta 2014,
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2012, pääluokka IX – Euroopan tietosuojavaltuutettu
   (2014/558/EU)
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2012 (1),

               —

               ottaa huomioon Euroopan unionin konsolidoidun tilinpäätöksen varainhoitovuodelta 2012 (COM(2013) 570 – C7-0281/2013) (2),

               —

               ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2012 sekä toimielinten vastaukset (3),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2012 koskevan tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),

               —

               ottaa huomioon Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (6) ja erityisesti sen 164, 165 ja 166 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön ja kansalaisvapauksien sekä oikeus- ja sisäasioiden valiokunnan lausunnon (A7-0228/2014),

               1.

               myöntää Euroopan tietosuojavaltuutetulle vastuuvapauden Euroopan tietosuojavaltuutetun talousarvion toteuttamisesta varainhoitovuonna 2012;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman neuvostolle, komissiolle, Euroopan unionin tuomioistuimelle, tilintarkastustuomioistuimelle, Euroopan oikeusasiamiehelle ja Euroopan tietosuojavaltuutetulle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL L 56, 29.2.2012.

      (2)  EUVL C 334, 15.11.2013, s. 1.

      (3)  EUVL C 331, 14.11.2013, s. 1.

      (4)  EUVL C 334, 15.11.2013, s. 122.

      (5)  EYVL L 248, 16.9.2002, s. 1.

      (6)  EUVL L 298, 26.10.2012, s. 1.


title: 2005/169/EY: Neuvoston päätös, tehty 24 päivänä helmikuuta 2005, Europolin johtajan valtuuttamisesta aloittamaan neuvottelut sopimuksista kolmansien valtioiden ja muiden kuin Euroopan unioniin liittyvien elinten kanssa 27 päivänä maaliskuuta 2000 tehdyn päätöksen muuttamisesta

text:
               2.3.2005

               FI

               Euroopan unionin virallinen lehti

               L 56/14

      NEUVOSTON PÄÄTÖS,
   tehty 24 päivänä helmikuuta 2005,
   Europolin johtajan valtuuttamisesta aloittamaan neuvottelut sopimuksista kolmansien valtioiden ja muiden kuin Euroopan unioniin liittyvien elinten kanssa 27 päivänä maaliskuuta 2000 tehdyn päätöksen muuttamisesta
   (2005/169/EY)
   EUROOPAN UNIONIN NEUVOSTO, joka
   ottaa huomioon Euroopan poliisiviraston perustamisesta tehdyn yleissopimuksen (Europol-yleissopimuksen) (1) 42 artiklan 2 kohdan, 10 artiklan 4 kohdan sekä 18 artiklan,
   ottaa huomioon Europolin ulkosuhteita kolmansiin valtioihin ja muihin kuin Euroopan unioniin liittyviin elimiin koskevista säännöistä 3 päivänä marraskuuta 1998 annetun neuvoston säädöksen (2) ja erityisesti sen 2 artiklan,
   ottaa huomioon Europolin toimesta tapahtuvaa kolmansien osapuolten välittämien tietojen vastaanottamista koskevista säännöistä 3 päivänä marraskuuta 1998 annetun neuvoston säädöksen (3) ja erityisesti sen 2 artiklan,
   ottaa huomioon Europolin toimesta tapahtuvaa henkilötietojen välittämistä kolmansille valtioille ja kolmansille elimille koskevista säännöistä 12 päivänä maaliskuuta 1999 annetun neuvoston säädöksen (4) ja erityisesti sen 2 ja 3 artiklan,
   sekä katsoo seuraavaa:

               (1)

               Operatiiviset vaatimukset ja tarve torjua Europolin avulla tehokkaasti järjestäytyneen rikollisuuden muotoja edellyttävät, että Israel lisätään niiden kolmansien valtioiden luetteloon, joiden kanssa Europolin johtaja valtuutetaan aloittamaan neuvottelut.

               (2)

               Tämän vuoksi 27 päivänä maaliskuuta 2000 tehty neuvoston päätös (5) olisi muutettava,

         ON PÄÄTTÄNYT SEURAAVAA:
   1 artikla
   Muutetaan 27 päivänä maaliskuuta 2000 tehty neuvoston päätös seuraavasti:

               Lisätään 2 artiklan 1 kohdassa otsikon ”Kolmannet valtiot” alle aakkosjärjestyksessä valtio seuraavasti:

                           ”—

                           Israel”.

         2 artikla
   Tämä päätös julkaistaan Euroopan unionin virallisessa lehdessä.
   3 artikla
   Tämä päätös tulee voimaan sitä päivää seuraavana päivänä, jona se tehdään.

      Tehty Brysselissä 24 päivänä helmikuuta 2005.

            Neuvoston puolesta

            Puheenjohtaja

         N. SCHMIT

      (1)  EYVL C 316, 27.11.1995, s. 2.

      (2)  EYVL C 26, 30.1.1999, s. 19.

      (3)  EYVL C 26, 30.1.1999, s. 17.

      (4)  EYVL C 88, 30.3.1999, s. 1.

      (5)  EYVL C 106, 13.4.2000, s. 1, päätös sellaisena kuin se on viimeksi muutettuna 2 päivänä joulukuuta 2004 tehdyllä päätöksellä (EUVL C 317, 22.12.2004, s. 1).


title: Neuvoston päätös 2009/29/YUTP, tehty 22 päivänä joulukuuta 2008 , Euroopan unionin ja Somalian tasavallan välisen sopimuksen tekemisestä Euroopan unionin johtamien merivoimien asemasta Somalian tasavallassa EU:n sotilasoperaatio Atalantan puitteissa

text:
               15.1.2009

               FI

               Euroopan unionin virallinen lehti

               L 10/27

         NEUVOSTON PÄÄTÖS 2009/29/YUTP,
   tehty 22 päivänä joulukuuta 2008,
   Euroopan unionin ja Somalian tasavallan välisen sopimuksen tekemisestä Euroopan unionin johtamien merivoimien asemasta Somalian tasavallassa EU:n sotilasoperaatio Atalantan puitteissa
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 24 artiklan,
   ottaa huomioon puheenjohtajavaltion suosituksen,
   sekä katsoo seuraavaa:

               (1)

               Yhdistyneiden Kansakuntien turvallisuusneuvosto hyväksyi 15 päivänä toukokuuta 2008 päätöslauselman 1814 (2008), jossa se pyysi valtioita ja alueellisia järjestöjä toteuttamaan toimenpiteitä Somaliaan lähetetyn humanitaarisen avun kuljettamiseen ja perille toimittamiseen sekä Yhdistyneiden Kansakuntien valtuuttamiin toimiin osallistuvien alusten suojelemiseksi.

               (2)

               YK:n turvallisuusneuvosto hyväksyi 2 päivänä kesäkuuta 2008 päätöslauselman 1816 (2008), jossa se antoi niille valtioille, jotka tekevät yhteistyötä Somalian siirtymäkauden liittohallituksen kanssa, luvan kuuden kuukauden ajan päätöslauselman hyväksymisestä mennä Somalian aluevesille ja käyttää sovellettavan kansainvälisen oikeuden mukaisesti kaikkia tarvittavia keinoja merirosvouksen ja merellä tapahtuvien aseellisten ryöstöjen estämiseksi. Näiden säännösten voimassaoloa jatkettiin 12 kuukaudella 2 päivänä joulukuuta 2008 hyväksytyllä YK:n turvallisuusneuvoston päätöslauselmalla 1846 (2008).

               (3)

               Neuvosto hyväksyi 10 päivänä marraskuuta 2008 yhteisen toiminnan 2008/851/YUTP (1) Euroopan unionin sotilasoperaatiosta, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (”Atalanta-operaatio”).

               (4)

               Yhteisen toiminnan 11 artiklassa säädetään, että sellaisten EU-johtoisten joukkojen ja niiden henkilöstön asemasta, jotka ovat sijoitettuina tai läsnä kolmansien valtioiden maa-alueella taikka toimivat kolmansien valtioiden aluevesillä tai sisävesillä, sovitaan Euroopan unionista tehdyn sopimuksen 24 artiklassa tarkoitettua menettelyä noudattaen.

               (5)

               Neuvoston Euroopan unionista tehdyn sopimuksen 24 artiklan mukaisesti 18 päivänä syyskuuta 2007 antaman valtuutuksen nojalla puheenjohtajavaltio neuvotteli korkeana edustajana toimivan pääsihteerin avustuksella Euroopan unionin ja Somalian tasavallan välisen sopimuksen EU-johtoisten merivoimien asemasta Somalian tasavallassa.

               (6)

               Sopimus olisi hyväksyttävä,

         ON PÄÄTTÄNYT SEURAAVAA:
   1 artikla
   Hyväksytään Euroopan unionin puolesta Euroopan unionin ja Somalian tasavallan välinen sopimus Euroopan unionin johtamien merivoimien asemasta Somalian tasavallassa.
   Sopimuksen teksti on tämän päätöksen liitteenä.
   2 artikla
   Neuvoston puheenjohtaja valtuutetaan nimeämään henkilö, jolla on oikeus allekirjoittaa sopimus Euroopan unionia sitovasti.
   3 artikla
   Tämä päätös tulee voimaan päivänä, jona se tehdään.
   4 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 22 päivänä joulukuuta 2008.

            Neuvoston puolesta

            Puheenjohtaja

         B. KOUCHNER

      (1)  EUVL L 301, 12.11.2008, s. 33.


title: 2007/43/EY: Euroopan keskuspankin päätös, tehty 15 päivänä joulukuuta 2006 , Euroopan keskuspankin pääoman maksamisen edellyttämistä rahaliittoon osallistuvia kansallisia keskuspankkeja koskevista toimenpiteistä (EKP/2006/22)

text:
               31.1.2007

               FI

               Euroopan unionin virallinen lehti

               L 24/3

      EUROOPAN KESKUSPANKIN PÄÄTÖS,
   tehty 15 päivänä joulukuuta 2006,
   Euroopan keskuspankin pääoman maksamisen edellyttämistä rahaliittoon osallistuvia kansallisia keskuspankkeja koskevista toimenpiteistä
   (EKP/2006/22)
   (2007/43/EY)
   EUROOPAN KESKUSPANKIN NEUVOSTO, joka
   ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 28.3 artiklan,
   sekä katsoo seuraavaa:

               (1)

               Euroopan keskuspankin pääoman maksamisen edellyttämistä rahaliittoon osallistuvien jäsenvaltioiden kansallisia keskuspankkeja koskevista toimenpiteistä 22 päivänä huhtikuuta 2004 tehdyssä päätöksessä EKP/2004/6 (1) määritettiin euron käyttöön ottaneiden jäsenvaltioiden kansallisten keskuspankkien (jäljempänä ’rahaliittoon osallistuvat kansalliset keskuspankit’) maksettavaksi 1 päivänä toukokuuta 2004 tulleen Euroopan keskuspankin (EKP) pääoman määrä ja maksutapa.

               (2)

               Koska Bulgaria ja Romania liittyvät Euroopan unioniin ja niiden kansalliset keskuspankit vastaavasti EKPJ:ään 1 päivänä tammikuuta 2007, kansallisten keskuspankkien prosenttiosuuksista Euroopan keskuspankin pääoman merkitsemisen jakoperusteessa 15 päivänä joulukuuta 2006 tehdyssä päätöksessä EKP/2006/21 (2) vahvistetaan 1 päivästä tammikuuta 2007 kullekin kansalliselle keskuspankille, joka on EKPJ:n jäsen 1 päivänä tammikuuta 2007, uudet painoarvot (jäljempänä ’painoarvot’) EKP:n korotetussa pääoman jakoperusteessa (jäljempänä ’pääoman jakoperuste’).

               (3)

               EKP:n merkitty pääoma on 1 päivästä tammikuuta 2007 alkaen 5 760 652 402,58 euroa.

               (4)

               Korotettu pääoman jakoperuste edellyttää uutta EKP:n päätöstä, jolla kumotaan päätös EKP/2004/6 1 päivästä tammikuuta 2007 ja määritetään rahaliittoon osallistuvien kansallisten keskuspankkien maksettavaksi 1 päivänä tammikuuta 2007 tulevan EKP:n pääoman määrä ja maksutapa.

               (5)

               Perustamissopimuksen 122 artiklan 2 kohdan mukaisesti yhtenäisvaluutan käyttöönottamisesta Sloveniassa 1 päivänä tammikuuta 200711 päivänä heinäkuuta 2006 tehdyn neuvoston päätöksen 2006/495/EY (3) 1 artiklan nojalla Sloveniaa koskeva vuoden 2003 liittymisasiakirjan (4) 4 artiklassa tarkoitettu poikkeus kumotaan 1 päivästä tammikuuta 2007.

               (6)

               Banka Slovenijen suorittamasta Euroopan keskuspankin pääoman maksamisesta ja valuuttavarantosaamisten siirrosta sekä sen osuuksista Euroopan keskuspankin vararahastoihin ja varauksiin 30 päivänä joulukuuta 2006 tehdyn tehdyn päätöksen EKP/2006/30 (5) mukaan Banka Slovenijen on maksettava jäljellä oleva osuus merkitsemästään EKP:n pääomasta 1 päivänä tammikuuta 2007 niin, että korotettu pääoman jakoperuste otetaan huomioon,

         ON PÄÄTTÄNYT SEURAAVAA:
   1 artikla
   Maksettavan pääoman määrä ja maksutapa
   Kukin rahaliittoon osallistuva kansallinen keskuspankki maksaa osuutensa merkitsemästään EKP:n pääomasta kokonaan 1 päivänä tammikuuta 2007. Kun päätöksen EKP/2006/21 2 artiklassa esitetyt painoarvot otetaan huomioon, kukin rahaliittoon osallistuva kansallinen keskuspankki maksaa 1 päivänä tammikuuta 2007 seuraavassa taulukossa sen nimen perässä ilmoitetun määrän:

               Rahaliittoon osallistuva kansallinen keskuspankki

               (euroa)

               Nationale Bank van België / Banque nationale de Belgique

               142 334 199,56

               Deutsche Bundesbank

               1 182 149 240,19

               Bank of Greece

               104 659 532,85

               Banco de España

               434 917 735,09

               Banque de France

               828 813 864,42

               Central Bank and Financial Services Authority of Ireland

               51 183 396,60

               Banca d'Italia

               721 792 464,09

               Banque centrale du Luxembourg

               9 073 027,53

               De Nederlandsche Bank

               224 302 522,60

               Oesterreichische Nationalbank

               116 128 991,78

               Banco de Portugal

               98 720 300,22

               Banka Slovenije

               18 399 523,77

               Suomen Pankki

               71 708 601,11

         2 artikla
   Maksetun pääoman tarkistaminen
   1.   Koska Banka Slovenijea lukuun ottamatta kukin rahaliittoon osallistuva kansallinen keskuspankki on jo maksanut kokonaan 31 päivään joulukuuta 2006 saakka sovellettavan osuutensa EKP:n merkitystä pääomasta päätöksen EKP/2004/6 mukaisesti, kukin niistä, paitsi Banka Slovenije, tapauksesta riippuen joko siirtää tietyn lisäsumman EKP:lle tai saa tietyn summan takaisin EKP:ltä, jotta päästään 1 artiklan taulukossa esitettyihin määriin. Banka Slovenijen suorittamasta pääoman maksamisesta määrätään päätöksessä EKP/2006/30.
   2.   Kaikki tässä artiklassa tarkoitetut siirrot tehdään kansallisten keskuspankkien keskinäisiä Euroopan keskuspankin pääoman osuuksien siirtoja ja maksetun pääoman tarkistamista koskevien yksityiskohtaisten sääntöjen vahvistamisesta 15 päivänä joulukuuta 2006 tehdyn päätöksen EKP/2006/23 (6) mukaisesti.
   3 artikla
   Loppumääräykset
   1.   Tämä päätös tulee voimaan 1 päivänä tammikuuta 2007.
   2.   Päätös EKP/2004/6 kumotaan 1 päivästä tammikuuta 2007.
   3.   Päätökseen EKP/2004/6 tehtyjen viittausten katsotaan koskevan tätä päätöstä.

      Tehty Frankfurt am Mainissa 15 päivänä joulukuuta 2006.

            EKP:n puheenjohtaja

         Jean-Claude TRICHET

      (1)  EUVL L 205, 9.6.2004, s. 7.

      (2)  Katso tämän virallisen lehden sivu 1.

      (3)  EUVL L 195, 15.7.2006, s. 25.

      (4)  EUVL L 236, 23.9.2003, s. 33.

      (5)  Katso tämän virallisen lehden sivu 17.

      (6)  Katso tämän virallisen lehden sivu 5.


title: 2009/232/EY: Euroopan parlamentin päätös 22. huhtikuuta 2008 Eurojust-yksikön tilien päättämisestä varainhoitovuodelta 2006

text:
               31.3.2009

               FI

               Euroopan unionin virallinen lehti

               L 88/242

      EUROOPAN PARLAMENTIN PÄÄTÖS

   22. huhtikuuta 2008
   Eurojust-yksikön tilien päättämisestä varainhoitovuodelta 2006
   (2009/232/EY)
   EUROOPAN PARLAMENTTI, joka
   ottaa huomioon Eurojust-yksikön lopullisen tilinpäätöksen varainhoitovuodelta 2006 (1),
   ottaa huomioon tilintarkastustuomioistuimen kertomuksen Eurojust-yksikön tilinpäätöksestä varainhoitovuodelta 2006 sekä yksikön vastaukset (2),
   ottaa huomioon neuvoston 12. helmikuuta 2008 antaman suosituksen (5843/2008 — C6–0084/2008),
   ottaa huomioon EY:n perustamissopimuksen ja erityisesti sen 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,
   ottaa huomioon Eurojust-yksikön perustamisesta vakavan rikollisuuden torjunnan tehostamiseksi 28. helmikuuta 2002 tehdyn neuvoston päätöksen 2002/187/YOS (4) ja erityisesti sen 36 artiklan,
   ottaa huomioon neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,
   ottaa huomioon työjärjestyksen 71 artiklan ja liitteen V,
   ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A6–0129/2008),

               1.

               toteaa, että Eurojust-yksikön lopulliset tilinpäätöstiedot ovat tilintarkastustuomioistuimen kertomuksen liitteenä:

               2.

               hyväksyy Eurojust-yksikön tilien päättämisen varainhoitovuodelta 2006;

               3.

               kehottaa puhemiestä välittämään tämän päätöksen Eurojust-yksikön hallinnolliselle johtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Hans-Gert PÖTTERING

            Pääsihteeri

         Harald RØMER

      (1)  EUVL C 261, 31.10.2007, s. 57.

      (2)  EUVL C 309, 19.12.2007, s. 111.

      (3)  EYVL L 248, 16.9.2002, s. 1.

      (4)  EYVL L 63, 6.3.2002, s. 1.

      (5)  EYVL L 357, 31.12.2002, s. 72.


title: Neuvoston päätös, annettu 16 päivänä kesäkuuta 2016, yhteisön kasvilajikeviraston pääjohtajan nimittämisestä uudeksi toimikaudeksi

text:
               21.6.2016

               FI

               Euroopan unionin virallinen lehti

               C 223/6

         NEUVOSTON PÄÄTÖS,
   annettu 16 päivänä kesäkuuta 2016,
   yhteisön kasvilajikeviraston pääjohtajan nimittämisestä uudeksi toimikaudeksi
   (2016/C 223/07)
   EUROOPAN UNIONIN NEUVOSTO, joka
   ottaa huomioon yhteisön kasvinjalostajanoikeuksista 27 päivänä heinäkuuta 1994 annetun neuvoston asetuksen (EY) N:o 2100/94 (1) ja erityisesti sen 43 artiklan 2 kohdan,
   sekä katsoo seuraavaa:

               (1)

               Neuvosto nimitti 12 päivänä heinäkuuta 2011 annetulla päätöksellä (2) Martin EKVADin yhteisön kasvilajikeviraston, jäljempänä ’virasto’, pääjohtajaksi.

               (2)

               Martin EKVADin toimikausi päättyy 31 päivänä elokuuta 2016.

               (3)

               Komissio ehdotti 4 päivänä toukokuuta 2016, saatuaan viraston hallintoneuvoston puoltavan lausunnon, että Martin EKVAD nimitettäisiin uudeksi toimikaudeksi,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään Martin EKVAD yhteisön kasvilajikeviraston pääjohtajaksi uudeksi viiden vuoden toimikaudeksi, joka alkaa 1 päivänä syyskuuta 2016.
   2 artikla
   Viraston hallintoneuvoston puheenjohtaja oikeutetaan huolehtimaan kaikista 1 artiklan täytäntöönpanon edellyttämistä järjestelyistä.
   3 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 16 päivänä kesäkuuta 2016.

            Neuvoston puolesta

            Puheenjohtaja

         L.F. ASSCHER

      (1)  EYVL L 227, 1.9.1994, s. 1

      (2)  Neuvoston päätös, annettu 12 päivänä heinäkuuta 2011, yhteisön kasvilajikeviraston pääjohtajan nimittämisestä (EUVL C 209, 15.7.2011, s. 18).


title: 2013/232/EU: Neuvoston päätös, annettu 14 päivänä toukokuuta 2013 , Euroopan talous- ja sosiaalikomitean slovakialaisen jäsenen nimeämisestä

text:
               24.5.2013

               FI

               Euroopan unionin virallinen lehti

               L 138/14

         NEUVOSTON PÄÄTÖS,
   annettu 14 päivänä toukokuuta 2013,
   Euroopan talous- ja sosiaalikomitean slovakialaisen jäsenen nimeämisestä
   (2013/232/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 302 artiklan,
   ottaa huomioon Slovakian hallituksen ehdotuksen,
   ottaa huomioon Euroopan komission lausunnon,
   sekä katsoo seuraavaa:

               (1)

               Neuvosto teki 13 päivänä syyskuuta 2010 päätöksen 2010/570/EU, Euratom Euroopan talous- ja sosiaalikomitean jäsenten nimeämisestä 21 päivänä syyskuuta 2010 alkavaksi ja 20 päivänä syyskuuta 2015 päättyväksi kaudeksi (1).

               (2)

               Yhden Euroopan talous- ja sosiaalikomitean jäsenen paikka on vapautunut Ján GAŠPERANin toimikauden päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään Emil MACHYNA, predseda Odborového zväzu KOVO, Euroopan talous- ja sosiaalikomitean jäseneksi jäljellä olevaksi toimikaudeksi eli 20 päivään syyskuuta 2015.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 14 päivänä toukokuuta 2013.

            Neuvoston puolesta

            Puheenjohtaja

         M. NOONAN

      (1)  EUVL L 251, 25.9.2010, s. 8.


Avis juridique important

|

32001D0530

2001/530/EY,Euratom: Neuvoston päätös, tehty 10 päivänä heinäkuuta 2001, talous- ja sosiaalikomitean brittiläisen jäsenen nimeämisestä

Virallinen lehti nro L 192 , 14/07/2001 s. 0020 - 0020

Neuvoston päätös,tehty 10 päivänä heinäkuuta 2001,talous- ja sosiaalikomitean brittiläisen jäsenen nimeämisestä(2001/530/EY, Euratom)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 258 artiklan,ottaa huomioon Euroopan atomienergiayhteisön perustamissopimuksen ja erityisesti sen 166 artiklan,ottaa huomioon talous- ja sosiaalikomitean jäsenten nimeämisestä 21 päivänä syyskuuta 1998 alkavaksi ja 20 päivänä syyskuuta 2002 päättyväksi toimikaudeksi 15 päivänä syyskuuta 1998 tehdyn neuvoston päätöksen(1),sekä katsoo, että edellä mainitussa komiteassa on vapautunut jäsenen paikka James PETRIEn erottua, mikä on annettu neuvostolle tiedoksi 13 päivänä heinäkuuta 2000, jaottaa huomioon Yhdistyneen kuningaskunnan hallituksen esittämät ehdokkaat,sekä saatuaan Euroopan yhteisöjen komission lausunnon,ON PÄÄTTÄNYT SEURAAVAA:Ainoa artiklaNimetään Richard ADAMS talous- ja sosiaalikomitean jäseneksi James PETRIEn tilalle tämän jäljellä olevaksi toimikaudeksi eli 20 päivään syyskuuta 2002.Tehty Brysselissä 10 päivänä heinäkuuta 2001.Neuvoston puolestaPuheenjohtajaD. Reynders(1) EYVL L 257, 19.9.1998, s. 37.


title: 2004/528/YUTP:Neuvoston päätös 2004/528/YUTP, annettu 28 päivänä kesäkuuta 2004, entisen Jugoslavian alueen kansainvälisen rikostuomioistuimen toimeksiannon tehokasta täytäntöönpanoa tukevien toimenpiteiden uusimisesta hyväksytyn yhteisen kannan 2004/293/YUTP täytäntöönpanosta

text:
               2.7.2004

               FI

               Euroopan unionin virallinen lehti

               L 233/15

      NEUVOSTON PÄÄTÖS 2004/528/YUTP,
   annettu 28 päivänä kesäkuuta 2004,
   entisen Jugoslavian alueen kansainvälisen rikostuomioistuimen toimeksiannon tehokasta täytäntöönpanoa tukevien toimenpiteiden uusimisesta hyväksytyn yhteisen kannan 2004/293/YUTP täytäntöönpanosta
   EUROOPAN UNIONIN NEUVOSTO, joka
   ottaa huomioon yhteisen kannan 2004/293/YUTP (1) ja erityisesti sen 2 artiklan yhdessä Euroopan unionista tehdyn sopimuksen 23 artiklan 2 kohdan kanssa,
   sekä katsoo seuraavaa:

               1)

               Neuvosto hyväksyi yhteisessä kannassa 2004/293/YUTP toimenpiteitä, joiden tarkoituksena on estää sellaisten henkilöiden pääsy jäsenvaltioiden alueelle ja kauttakulku niiden alueiden kautta, jotka ovat osallisina toiminnassa, joka auttaa vapaina olevia henkilöitä jatkamaan oikeuden pakoilua sellaisten rikosten osalta, joista entisen Jugoslavian alueen kansainvälinen rikostuomioistuin oli asettanut heidät syytteeseen.

               2)

               Bosnia ja Hertsegovinan korkean edustajan toimiston suosituksesta nämä toimenpiteet olisi laajennettava koskemaan muitakin henkilöitä,

         ON PÄÄTTÄNYT SEURAAVAA:
   1 artikla
   Korvataan yhteisen kannan 2004/293/YUTP liitteessä oleva henkilöluettelo tämän päätöksen liitteessä olevalla luettelolla.
   2 artikla
   Tämä päätös tulee voimaan päivänä, jona se tehdään.
   3 artikla
   Tämä päätös julkaistaan Euroopan unionin virallisessa lehdessä.

      Tehty Luxemburgissa 28 päivänä kesäkuuta 2004.

            Neuvoston puolesta

            Puheenjohtaja

         M. CULLEN

      (1)  EUVL L 94, 31.3.2004, s. 65.

      LIITE

            ”LIITE
            Luettelo 1 artiklassa tarkoitetuista henkilöistä

                        1.

                        BAGIC, Zeljko
                        Syntymäaika ja -paikka: 29.3.1960, Zagreb.
                        Isän nimi Josip
                        Passin numero:
                        Kansallisen henkilökortin numero: 489
                        Peitenimet: Cicko
                        Osoite:

                        2.

                        BJELICA, Milovan
                        Syntymäaika ja -paikka: 19.10.1958, Rogatica, Bosnia ja Hertsegovina, Jugoslavian sosialistinen liittotasavalta.
                        Passin numero: 0000148, myönnetty 26.7.1998 Srpsko Sarajevossa.
                        Kansallisen henkilökortin numero: 1910958130007
                        Peitenimet: Cicko
                        Osoite: CENTREK-yhtiö Palessa

                        3.

                        CESIC, Ljubo
                        Syntymäaika ja -paikka: 20.2.1958 tai 9.6.1966 (lähde: Kroatian oikeusministeriön asiakirja), Batin, Posusje, Jugoslavian sosialistinen liittotasavalta.
                        Isän nimi Jozo
                        Passin numero:
                        Kansallisen henkilökortin numero:
                        Peitenimet: Rojs
                        Osoite: V Poljanice 26, Dubrava, Zagreb, oleskelee myös osoitteessa Novacka 62c, Zagreb

                        4.

                        DILBER, Zeljko
                        Syntymäaika ja -paikka: 2.2.1955, Travnik.
                        Isän nimi Drago
                        Passin numero:
                        Kansallisen henkilökortin numero: 185581
                        Peitenimet:
                        Osoite: 17 Stanka Vraza, Zadar.

                        5.

                        ECIM, Ljuban
                        Syntymäaika ja -paikka: 6.1.1964, Sviljanac, Bosnia ja Hertsegovina, Jugoslavian sosialistinen liittotasavalta.
                        Passin numero: 0144290, myönnetty 21.11.1998 Banja Lukassa. Viimeinen voimassaolopäivä 21.11.2003.
                        Kansallisen henkilökortin numero: 601964100083
                        Peitenimet:
                        Osoite: Ulica Stevana Mokranjca 26, Banja Luka, Bosnia ja Hertsegovina

                        6.

                        KARADZIC, Aleksandar
                        Syntymäaika ja -paikka: 14.5.1973, Sarajevo Centar, Bosnia ja Hertsegovina, Jugoslavian sosialistinen liittotasavalta.
                        Passin numero: 0036395. Voimassaoloaika päättynyt 12.10.1998.
                        Peitenimet: Sasa
                        Osoite:

                        7.

                        KARADZIC, Ljiljana (omaa sukua ZELEN)
                        Syntymäaika ja -paikka: 27.11.1945, Sarajevo Centar, Bosnia ja Hertsegovina, Jugoslavian sosialistinen liittotasavalta.
                        Vanhemmat Vojo ja Anka
                        Passin / kansallisen henkilökortin numero:
                        Peitenimet:
                        Osoite:

                        8.

                        KESEROVIC, Dragomir
                        Syntymäaika ja -paikka: 8.7.1957, Banja Luka.
                        Isän nimi …
                        Passin numero:
                        Kansallisen henkilökortin numero:
                        Peitenimet:
                        Osoite:

                        9.

                        KIJAC, Dragan
                        Syntymäaika ja -paikka: 6.10.1955, Sarajevo
                        Isän nimi …
                        Passin numero:
                        Kansallisen henkilökortin numero:
                        Peitenimet:
                        Osoite:

                        10.

                        KOJIC, Radomir
                        Syntymäaika ja -paikka: 23.11.1950, Bijela Voda, Sokolacin kantoni, Bosnia ja Hertsegovina, Jugoslavian sosialistinen liittotasavalta.
                        Vanhemmat Milanko ja Zlatana
                        Passin / kansallisen henkilökortin numero: passi 4742002, myönnetty 2002 Sarajevossa. Voimassaolo päättyy 2007.
                        Kansallinen henkilökortti: 03DYA1935, myönnetty 7.7.2003 Sarajevossa.
                        Peitenimet: Mineur tai Ratko
                        Osoite: 115 Trifka Grabeza, Pale tai Hotel KRISTAL, Jahorina

                        11.

                        KOVAC, Tomislav
                        Syntymäaika ja -paikka: 4.12.1959, Sarajevo, Bosnia ja Hertsegovina, Jugoslavian sosialistinen liittotasavalta.
                        Isän nimi Vaso
                        Kansallisen henkilökortin numero: 412959171315
                        Peitenimet: Tomo
                        Osoite: Bijela, Montenegro, ja Pale, Bosnia ja Hertsegovina

                        12.

                        KRASIC, Petar
                        Syntymäaika ja -paikka:
                        Passin / kansallisen henkilökortin numero:
                        Peitenimet:
                        Osoite:

                        13.

                        KUJUNDZIC, Predrag
                        Syntymäaika ja -paikka: 30.1.1961, Suho Pole, Doboj, Bosnia ja Hertsegovina, Jugoslavian sosialistinen liittotasavalta.
                        Isän nimi Vasilija
                        Kansallisen henkilökortin numero: 30011961120044
                        Peitenimet: Predo
                        Osoite: Doboj, Bosnia ja Hertsegovina

                        14.

                        LUKOVIC, Milorad Ulemek
                        Syntymäaika ja -paikka: 15.5.1968, Belgrad, Serbia, Jugoslavian sosialistinen liittotasavalta.
                        Passin / kansallisen henkilökortin numero:
                        Peitenimet: Legija (väärennetty henkilökortti, jossa nimenä IVANIC, Zeljko)
                        Osoite: liikkeellä (On the run)

                        15.

                        MAKSAN, Ante
                        Syntymäaika ja -paikka: 7.2.1967, Pakostane Zadarin lähellä.
                        Isän nimi Blaz
                        Passin numero: 1944207
                        Kansallisen henkilökortin numero:
                        Peitenimet: Djoni
                        Osoite: Proloska 15, Pakostane, Zadar

                        16.

                        MANDIC, Momcilo
                        Syntymäaika ja -paikka: 1.5.1954, Kalinovik, Bosnia ja Hertsegovina, Jugoslavian sosialistinen liittotasavalta
                        Passin numero: 0121391, myönnetty 12.5.1999 Srpsko Sarajevossa, Bosnia ja Hertsegovinassa.
                        Kansallisen henkilökortin numero: JMB 0105954171511
                        Peitenimet: Momo
                        Osoite: GITROS-diskoteekki Palessa

                        17.

                        MICEVIC, Jelenko
                        Syntymäaika ja -paikka: 8.8.1947, Borci Konjicin lähellä, Bosnia ja Hertsegovina, Jugoslavian sosialistinen liittotasavalta.
                        Vanhemmat Luka ja Desanka, omaa sukua Simic
                        Passin / kansallisen henkilökortin numero:
                        Peitenimet: Filaret
                        Osoite: Milesevon luostari, Serbia ja Montenegro

                        18.

                        NINKOVIC, Milan
                        Syntymäaika ja -paikka: 15.6.1943, Doboj.
                        Isän nimi
                        Passin numero:
                        Kansallisen henkilökortin numero: Hallussa ilmeisesti 2 henkilökorttia
                        Peitenimet:
                        Osoite:

                        19.

                        OSTOJIC, Velibor
                        Syntymäaika ja -paikka: 8.8.1945, Celebici, Foca.
                        Isän nimi Jozo
                        Passin numero:
                        Kansallisen henkilökortin numero: ei vielä saatavilla.
                        Peitenimet:
                        Osoite:

                        20.

                        PETRAC, Hrvoje
                        Syntymäaika ja -paikka: 25.8.1955, Slavonski Brod.
                        Isän nimi
                        Passin numero: Kroatian passi numero 01190016
                        Kansallisen henkilökortin numero:
                        Peitenimet:
                        Osoite:

                        21.

                        PUHALO, Branislav
                        Syntymäaika ja -paikka: 30.8.1963, Foca.
                        Isän nimi Djuro
                        Passin numero:
                        Kansallisen henkilökortin numero: 3008963171929
                        Peitenimet:
                        Osoite:

                        22.

                        RATIC, Branko
                        Syntymäaika ja -paikka: 26.11.1957, MIHALJEVCI SL POZEGA, Bosnia ja Hertsegovina. Jugoslavian sosialistinen liittotasavalta.
                        Passin numero: 0442022, myönnetty 17.9.1999 Banja Lukassa. Viimeinen voimassaolopäivä 17.9.2003.
                        Kansallisen henkilökortin numero: 2611957173132
                        Peitenimet:
                        Osoite: Ulica Krfska 42, Banja Luka, Bosnia ja Hertsegovina

                        23.

                        ROGULJIC, Slavko
                        Syntymäaika ja -paikka: 15.5.1952, SRPSKA CRNJA HETIN, Serbia, Jugoslavian sosialistinen liittotasavalta.
                        Passin / kansallisen henkilökortin numero: Voimassa oleva passi 3747158, myönnetty 12.4.2002 Banja Lukassa.
                        Viimeinen voimassaolopäivä 12.4.2007. Mitätön passi 0020222, myönnetty 25.8.1988 Banja Lukassa. Viimeinen voimassaolopäivä 25.8.2003.
                        Kansallisen henkilökortin numero: 1505952103022. Henkilökorttiin merkitty kaksi lasta.
                        Peitenimet:
                        Osoite: 21 Vojvode Misica, Laktasi, Bosnia ja Hertsegovina

                        24.

                        SAROVIC, Mirko
                        Syntymäaika ja -paikka: 16.9.1956, Rusanovici-Rogatica.
                        Isän nimi
                        Passin numero: 4363471, myönnetty Srpsko Sarajevossa, voimassaolo päättyy 8.10.2008.
                        Kansallisen henkilökortin numero: 1609956172657
                        Peitenimet:
                        Osoite: Bjelopoljska 42, 71216 Srpsko Sarajevo

                        25.

                        SPAJIC, Ratomir
                        Syntymäaika ja -paikka: 8.4.1957, Konjic.
                        Isän nimi
                        Passin numero:
                        Kansallisen henkilökortin numero: 0804957172662
                        Peitenimet:
                        Osoite:

                        26.

                        VRACAR, Milenko
                        Syntymäaika ja -paikka: 15.5.1956, Nisavici, Prijedor, Bosnia ja Hertsegovina, Jugoslavian sosialistinen liittotasavalta.
                        Passin / kansallisen henkilökortin numero: Voimassa oleva passi 3965548, myönnetty 29.8.2002 Banja Lukassa. Viimeinen voimassaolopäivä 29.8.2007. Mitättömät passit 0280280, myönnetty 4.12.1999 Banja Lukassa (viimeinen voimassaolopäivä 4.12.2004) ja 0062130, myönnetty 16.9.1998 Banja Lukassa (viimeinen voimassaolopäivä 16.9.2003).
                        Peitenimet:
                        Osoite: 14 Save Ljuboje, Banja Luka, Bosnia ja Hertsegovina.

                        27.

                        ZOGOVIC, Milan
                        Syntymäaika ja -paikka: 7.10.1939, Dobrusa
                        Isän nimi Jovan
                        Passin numero:
                        Kansallisen henkilökortin numero: ei vielä saatavilla
                        Peitenimet:
                        Osoite:”


title: Neuvoston päätös, annettu 2 päivänä joulukuuta 2013 , työturvallisuuden ja työterveyden neuvoa-antavan komitean varsinaisten jäsenten ja varajäsenten nimittämisestä Kroatian, Unkarin, Portugalin ja Yhdistyneen kuningaskunnan osalta

text:
               7.12.2013

               FI

               Euroopan unionin virallinen lehti

               C 358/3

         NEUVOSTON PÄÄTÖS,
   annettu 2 päivänä joulukuuta 2013,
   työturvallisuuden ja työterveyden neuvoa-antavan komitean varsinaisten jäsenten ja varajäsenten nimittämisestä Kroatian, Unkarin, Portugalin ja Yhdistyneen kuningaskunnan osalta
   2013/C 358/04
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon työturvallisuuden ja työterveyden neuvoa-antavan komitean perustamisesta 22 päivänä heinäkuuta 2003 tehdyn neuvoston päätöksen (1) ja erityisesti sen 3 artiklan,
   ottaa huomioon jäsenvaltioiden hallitusten neuvostolle toimittavat luettelot nimitettäviksi ehdotetuista,
   sekä katsoo seuraavaa:

               (1)

               Neuvosto on 22 päivänä huhtikuuta 2013 hyväksymällään päätöksellä (2) nimittänyt, tiettyjä jäseniä lukuun ottamatta, työturvallisuuden ja työterveyden neuvoa-antavan komitean varsinaiset jäsenet ja varajäsenet 22 päivänä huhtikuuta 2013 alkaneeksi ja 28 päivänä helmikuuta 2016 päättyväksi toimikaudeksi.

               (2)

               Kroatian, Unkarin, Portugalin ja Yhdistyneen kuningaskunnan hallitukset ovat esittäneet ehdokkaita tiettyihin avoinna oleviin paikkoihin,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään seuraavat henkilöt työturvallisuuden ja työterveyden neuvoa-antavan komitean varsinaisiksi jäseniksi ja varajäseniksi 28 päivänä helmikuuta 2016 päättyväksi toimikaudeksi:
   I.   HALLITUSTEN EDUSTAJAT

               Maa

               Jäsen

               Varajäsen

               Kroatia

               Zdravko MURATTI

               Inga ŽIC
               Ilija TADIĆ

               Portugali

               António SANTOS

   II.   TYÖNTEKIJÄJÄRJESTÖJEN EDUSTAJAT

               Maa

               Jäsen

               Varajäsen

               Unkari

               Károly GYÖRGY

               Szilárd SOMLAI

   III.   TYÖNANTAJIEN EDUSTAJAT

               Maa

               Jäsen

               Varajäsen

               Kroatia

               Admira RIBIČIĊ

               Nenad SEIFERT
               Milica JOVANOVIĆ

               Yhdistynyt kuningaskunta

               Hannah MURPHY

         2 artikla
   Neuvosto nimittää myöhemmin ne varsinaiset jäsenet ja varajäsenet, joita ei ole vielä nimetty.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 2 päivänä joulukuuta 2013.

            Neuvoston puolesta

            Puheenjohtaja

         E. GUSTAS

      (1)  EUVL C 218, 13.9.2003, s. 1.

      (2)  EUVL C 120, 26.4.2013, s. 7.